**5.pielikums**

**Metu konkurss**

**“Hercoga Jēkaba laukuma telpiskās attīstības vīzija**

**Krišjāņa Barona ielā 1, Jelgavā”
Identifikācijas Nr. JPD2018/109/MK**

**“Projektēšanas uzdevums”**

1. Izstrādāt Hercoga Jēkaba laukuma (turpmāk tekstā Laukuma) arhitektoniski - telpiskās un funkcionālās struktūras attīstības vīzijas priekšlikumus;
2. Laukuma telpiskajā attīstības vīzijā Jelgavas pilsētas atpazīstamības veidošanai izmantojot ūdens tēmu, kā vienu no raksturīgākajiem pilsētas tēla atpazīstamības elementiem (Lielupe, Driksa, vēsturiskais Hercoga Jēkaba kanāls, baseins, tirgus laukums, rātsnams u.tml.). Piedāvāt arī citus elementus un vides objektus, ja tie organiski papildinātu veidojamo pilsētvides struktūru;
3. Izvērtēt un pamatot Laukuma telpiskās attīstības vīzijas pilsētbūvniecisko struktūru (nosakot apbūves zonas un augstumu). Izvērtēt un pamatot daudzfunkcionālu publisku objektu (infocentrs, izstāžu zāles, biroji, suvenīru, mājamatniecības, tirdzniecības vietas, pārvietojamas nojumes, pasākumu laikā u.tml.) izvietošana Laukuma teritorijā. Ņem vērā Jelgavas vēsturisko apbūves identitāti un raksturu, piemēram: tirdzniecības nami ar kolonādēm, rātsnams u.tml. (gar Uzvaras ielu un Lielo ielu);
4. Izvērtēt kultūras nama (Krišjāņa Barona ielā 6) apjoma, tā priekšlaukuma un Krišjāņa Barona ielas posma (ielas satiksmi paredzot slēdzamu sarīkojumu laikā) iekļaušanu Laukuma kopējā funkcionāli – kompozicionālajā risinājumā;
5. Izvērtēt transporta plūsmu Krišjāņa Barona ielas posmā no Pasta ielas līdz Uzvaras ielai. Dot priekšlikumus racionāliem uzlabojumiem (piemēram ielas vai tā posma slēgšana autotransportam);
6. Izvērtēt esošo apstādījumu ainavisko vērtību, saglabāšanu un iekļaušanu Laukuma telpiskās attīstības koncepcijā;
7. Veikt galveno gājēju plūsmu analīzi, akcentējot svarīgākos virzienus. Piedāvāt racionālāko pāreju izvietojumu un veidu (virszemes vai pazemes) Lielās ielas šķērsojumam, ņemot vērā transporta plūsmas intensitāti pilsētas centrā. Paredzēt apkalpojošā transporta iebraukšanas iespējas laukuma teritorijā.
8. Piedāvāt priekšlikumus Laukuma daudzfunkcionālai izmantošanai (vieta pārvietojamai estrādei, amfiteātra elementi u.tl.). Piedāvāt Laukuma zonējumu atbilstoši izmantošanai ikdienā un publiskajos pasākumos;
9. Izstrādāt priekšlikumus daudzstāvu dzīvojamā kvartāla (Laukuma Rietumu daļā starp Lielo, Pasta un Krišjāņa Barona ielām) apbūves iekļaušanu Laukuma telpiskajā struktūrā. Izvērtēt un dot priekšlikumus Uzvaras ielas Austrumu puses apbūves attīstības iespējām. Paredzot jaunu ēku būvapjomus pievienot stāvu plānu shēmas ar izmēriem norādot ēkas funkciju (nolasāmā, vizuāli uztveramā mērogā). Neparedzēt infrastruktūras būvju izvietošanu pazemē (ja nepieciešams izskatīt iespēju izvietot tos virszemē), ņemot vērā Jelgavas hidrotehniskos apstākļus (augsto gruntsūdens līmeni).
10. Piedāvāt priekšlikumus Laukuma ieseguma veidošanai (materiāli, krāsu salikuma risinājumi) arhitektūras mazo formu, informācijas stendu u.tml. izvietošanai;
11. izstrādāt Laukuma izgaismošanas priekšlikumus, norādīt izmantojamo apgaismes ķermeņu tipu;
12. Paredzēt Ziemassvētku egles eksponēšanas vietu, izvērtēt esošo karogu mastu novietni, izstrādāt priekšlikumu iespējamai monumentālā Latvijas karoga masta izvietošanai;
13. Izstrādāt priekšlikumus Lielās ielas, Uzvaras ielas un Akadēmijas ielas krustojuma rekonstrukcijai, paredzēt ietvju rekonstrukciju;
14. Priekšlikumu izstrādi veikt nodrošinot vides pieejamību cilvēkiem ar īpašām vajadzībām;
15. Norādīt apskatāmās teritorijas iespējamo pārbūves realizāciju kārtās;
16. Laukuma Telpiskajā attīstības vīzijā maksimāli respektēt plānojumā esošo apbūvi (saglabāt), integrējot to Laukuma attīstības struktūrā. Nojaukšanas gadījumā norādīt kādos etapos tas risināms.